Resolusjon fra Hedmark Bygdekvinnelags årsmøte 2017

VI VIL HA TRYGG, SUNN, NORSK MAT

Bygdekvinnelaget er en partipolitisk nøytral forbrukerorganisasjon.

Vi formidler viktigheten av norsk matproduksjon for matsikkerhet, levende bygder og kulturlandskap.

Forbrukerne krever kvalitet i produksjon for trygg mat, med respekt for dyrevelferden, jorda, helse og miljø i alle ledd.

Mer av maten må produseres på norske ressurser, og mindre på importerte kraftforråvarer.

Vi krever ærlighet på hvordan maten produseres. Vi må vite hva vi spiser; riktig merking er viktig.

Alle politikere snakker om folkehelsen. Det blir ingen folkehelse uten trygg mat.

Alle må vi ha sunn mat for å leve – så hvorfor lar vi dette livsviktige poenget forsvinne i matvarekjedenes grådighet og kortsiktige profitt?

Vi tar forbrukermakten tilbake!

Derfor krever vi at Stortinget denne våren (2017) endrer kurs. Jordbrukspolitikken må endres slik at landbruket får en livskraftig økonomisk mulighet til å produsere sunne, næringsrike norske matvarer på norske ressurser.